það er skemmtileg hefð hjá mörgum fjölskyldum að koma saman fyrir jólin og skera út og steikja laufabrauð . Á Selfossi hefur þetta verið siður til fjölda margra ára hjá einni fjölskyldu þar sem ungir og aldnir eiga góða stund saman . Í húsinu í Suðurengi 35 er hópur fólks komin saman til að skera út laufabrauð og steikja . Ægir Björgvinsson og Hrönn Sigurðardóttir , alltaf kölluð Didda bú í húsinu en þau kalla alltaf á börnin sín og barnabörn fyrir jól í einn skemmtilegan laufabrauðsdag þar sem allir fá að njóta sín . „ Við byrjum nú á því að fara í verslunina og kaupa tilbúin brauð því við fletjum ekki út sjálf eða búum til deigið . Við gerum munstur með laufabrauðsjárnum , sem eru af ýmsum gerðum , sem við notum “ , segir Ægir . Ægir segir að þegar það er búið að útbúa allskonar munstur í brauðin fari þau í steikingu . Það sé síðan alltaf góð stemming þegar laufabrauðin eru borin fram með hangikjötinu á jólunum þegar fólkið sér brauðin sín . Ægir smíðaði í tuttugu og sex ár laufabrauðsjárn fyrir Íslendinga og seldir í verslanir . Það þarf að vanda sig þegar brauðin eru skorin út í fallegt mynstur . Magnús Hlynur Hreiðarsson . Barnabörnin hlakka alltaf mikið til laufabrauðsdagsins . „ Já , það er engin sem skorast undan í þessu , allir hafa jafn gaman laufabrauðsdeginum , það er virkilega gaman að því “ , segir Ægir . Maddý Ósk og Hekla Dís segjast báðar elska það að skera út falleg munstur í laufabrauðin . „ Þau eru líka rosalega góð með hangikjöti “ , segja þær samtímis og skella upp úr . Mæðgurnar Hrönn ( Didda ) og Björk sjá um að steikja laufabrauðið . Magnús Hlynur Hreiðarsson . Mæðgurnar Didda og Björk sjá um að steikja laufabrauðin inn í eldhúsi . „ Þetta er mjög skemmtilegt , við höfum gert þetta svo lengi að þetta er ómissandi . Krakkarnir hafa mjög gaman af þessu enda koma þau á hverju ári , voða gaman , þetta er byrjunin á jólunum “ , segir Didda .